Філіп Качмарак

**Філіп Анджэй Качмарак** (); нарадзіўся 22 лістапада 1966 году ў Познані) — польскі палітык, з 2004 дэпутат Эўрапейскага парлямэнту, доктар гуманітарных навук (паліталёгія, Унівэрсытэт Адама Міцкевіча), кандыдат гістарычных навук (гістарычны факультэт, Унівэрсытэт Адама Міцкевіча).

## Палітыка — мясцовае самакіраваньне
У пачатку 90-х быў старшынём Незалежнай Асацыяцыі Студэнтаў у Польшчы. У 1994 годзе стаў сузаснавальнікам аб’яднаньня «Маладыя дэмакраты». Будучы дэпутатам Сэйму Рэспублікі Польшча першага скліканьня (1991—1993), зьяўляўся сябрам парлямэнцкай камісіі па пытаньнях Эўрапейскага Пагадненьня. У 2001 годзе быў адным з заснавальнікаў познанскай Грамадзянскай плятформы. Адзін з заснавальнікаў клюбу дарадцаў Грамадзянскай плятформы ў гарадзкой радзе Познані й познанскай структуры Грамадзянскай плятформы. У 1998—2002 гадох ён быў сябрам Рады Познані і займаў пасаду намесьніка прэзыдэнта Познані. У 2003 годзе арганізаваў з нуля Бюро эўрапейскіх фондаў у Познані і стаў яго першым дырэктарам. З 2010 ён зьяўляецца кіраўніком Грамадзянскай плятформы гораду Познань.

## Эўропа
Праблемамі эўрапейскай інтэграцыі займаецца на працягу многіх гадоў. Будучы дэпутатам у 1992 годзе, прапанаваў падчас парлямэнцкіх дэбатаў, каб Польшча падала заяўку на поўнае сяброўства ў Эўрапейскай супольнасьці. У 1993 годзе ён стаў сузаснавальнікам асацыяцыі, якая пераўтварылася ў «Цэнтар эўрапейскай навукі і адукацыі» ў Познані. У 1996 годзе суініцыяваў стварэньне Міжнароднага дома моладзевых сустрэч у Мікушэве. Да лютага 2007 году ён быў прэзыдэнтам «Асацыяцыі незалежных ініцыятываў» у Мікушэве. Асацыяцыя арганізавала, у прыватнасьці, Сустрэчу моладзі Эўропы (Познань 2003). У 1996 годзе ён быў ляўрэатам Нямецкага фонду Маршала ў Злучаных Штатах Амэрыкі.

## Эўрапейскі парлямэнт
З 2004 году ён быў дэпутатам Эўрапейскага парлямэнту, дзе, як і ўсе сябры Грамадзянскай плятформы, належыць Эўрапейскай народнай партыі. У цяперашні час каардынатар групы Эўрапейскай народнай партыі ў Камітэце па разьвіцьці, што дае дапамогу краінам, якія разьвіваюцца, і садзейнічае пераходу да дэмакратыі ў гэтых краінах. Таксама зьяўляецца сябрам Камітэту па сельскай гаспадарцы і разьвіцьці сельскіх раёнаў.

У 2009 годзе яго праца ў Камітэце па разьвіцьці была ацэненая, і ён атрымаў прэмію — лепшы дэпутат Эўрапейскага парлямэнту ў катэгорыі палітыкі разьвіцьця.

Зьяўляецца сябрам дэлегацыі па сувязях з Панафрыканскім парлямэнтам, дэлегацыі Сумеснай парлямэнцкай асамблеі «Краіны Афрыкі, Карыбскага басэйну і Ціхаакіянскага рэгіёну — Эўрапейскі Зьвяз», а таксама намесьнікам сябра дэлегацыі па сувязях з Ізраілем.

Зьяўляецца сябрам пяці інтэргрупаў:
# Інтэргрупа Тыбэт
# Інтэргрупа па праблемах старэньня
# Інтэргрупа Спорт
# Інтэргрупа Urban
# Інтэргрупа SME

Належыць да васьмі парлямэнцкіх групаў:
# Група ЭП па праблемах Бірмы
# Асацыяцыя Эўрапейскіх парлямэнтарыяў з Афрыкай — AWEPA
# Група ЭП па сяброўству з Тайванем
# Інтэргрупа ЭП «Зьвяз рэгбі»
# Клюб піва ЭП
# Працоўная група — Эўрапейская ўпаўнаважаных па эпілепсіі
# Працоўная група па пытаньнях цыганаў
# Група сяброўства Эўрапейскі зьвяз — Нэпал

У межах Эўрапейскай Народнай Партыі дзейнічае як:
* Сябра палітычнага бюро ЭНП
* Сябра групы бюро (Office)
* Каардынатар Камітэта па разьвіцьці
* Каардынатар сувязі Краіны Афрыкі, Карыбскага басэйну і Ціхаакіянскага рэгіёну (Краіны АКЦ) і ЭЗ
* Сябра SME Circle (займаецца рашэньнем пытаньняў малых і сярэдніх прадпрыемстваў. Група зьяўляецца адзінай палітычнай групай у Эўрапарлямэнце, якая цалкам прызнае ролю малых і сярэдніх прадпрыемстваў у якасьці суб’ектаў, якія ствараюць працоўныя месцы ў Эўропе).
* Сябра Эўрапейскай народнай партыі па пытаньнях міжкультурнага дыялёгу і па справах рэлігіі.

## Прыватнае жыцьцё
Яго жонка — Бэатрыс Махоўска-Качмарак, журналістка. Сын — Ігнат, зьяўляецца навучэнцам гімназіі.

## Вонкавыя спасылкі
* Профіль на сайце Эўрапейскага парлямэнта 
* Сайт аб дэпутатах Сэйма першага скліканьня 
* Філіп Качмарак — афіцыйны сайт 

Катэгорыя:Нарадзіліся ў Познані
Катэгорыя:Сябры «Грамадзянскай плятформы»
Катэгорыя:Дэпутаты Сойму Польскай Рэспублікі
Катэгорыя:Дактары філязофіі
Катэгорыя:Палітыкі мясцовага кіраваньня Польшчы
Катэгорыя:Дэпутаты Эўрапарлямэнту з Польшчы
Катэгорыя:Выкладчыкі польскіх ВНУ